Wezîrê Pawitişî yê Dewletanê Yewbîyayeyan ê Amerîka Mark Esperî îdîa kerd ke operasyonê vera Îranî tewirê cirafekveradayîşî yê.
Esperî çapemenîye reyde qisey kerd û ard ziwan ke operasyonê vera Qasim Silêmanîyî û vera Tugayanê Hîzbullahî pêro bi nê armancî ameyî kerdene û vat: "Ma bi hêrişê hewayî yê peynîya kanûne yê vera Tugayanê Hîzbullahî û operasyonê vera Qasim Silêmanîyî tewirê xo yê cirafekveradayîşî (vera Îranî) heta astêke mojna.''
Esperî eşkera kerd ke mudaxeleyê bi nê hawayî do dewam bikerê. Trumpî zî bi eşkerayîya xo ya vizêrênî heman vatişî ardbi ziwan.
